Lav et referat af nedenstående tekst:

Tekst:
Den 31. juli 2005 drejede Magasin i Aalborg nøglen om. Det var slut med varehuset, der i mange år havde konkurreret hårdt med Salling lidt længere oppe ad gaden, og nu havde tabt kampen. Men sådan en beslutning behøver ikke være for evigt - heller ikke for Magasin, som efter 11 års fravær nu vender tilbage til Aalborg. Og faktisk rykker ind i de gamle, velkendte lokaler, som i dag hedder Friis Shoppingcenter. Shoppingcenteret bliver forvandlet med ny indretning, nye oplevelser, shop-in-shops og en hel ny måde at tænke detailhandel på. Og med en samlet indsats fra Invest in Aalborg, Aalborg Kommune, Danica Pension og DEAS er det nu altså også lykkedes at trække Magasin til byen igen. Planerne for Friis Shoppingcenter har været undervejs i et år, og Lotte Vestergaard Skou, centermanager i DEAS, som står bag Friis Shoppingcenter, glæder sig til de nye tiltag. - Jeg er fantastisk stolt over endelig at kunne løfte sløret for vores ambitiøse planer for Friis Shoppingcenter. Vores plan er at skabe et dynamisk og internationalt shoppingcenter, som ikke bare omfavner kundernes forventninger til udvalg og service, men også overgår dem. Friis Shoppingcenter skal i fremtiden være nordjydernes foretrukne shoppingdestination, hvad enten man har lyst til en autentisk madoplevelse, kvalitetsbaseret shopping eller blot at hænge ud i detailhandlen, siger Lotte Vestergaard Skou. Også borgmester i Aalborg Kommune, Thomas Kastrup-Larsen, er begejstret for planerne. - Jeg er glad for at kunne byde velkommen tilbage til Magasin og til at opleve et forvandlet Friis. Der er ingen tvivl om, at et så omfattende detailhandelsprojekt får stor betydning for Aalborg. Vi har derfor været tætte samarbejdspartnere med DEAS og deres team i Friis Shoppingcenter omkring dette projekt og har gennem Invest in Aalborg understreget vores opbakning, siger Thomas Kastrup-Larsen. Det er endnu uvist, præcis hvornår Magasin åbner.

Referat:
Efter 11 års pause vender Magasin tilbage til Aalborg og rykker ind i de gamle lokaler.